เดินหน้าหวยออนไลน์
พล.ต.ต.อรรถกฤษณ์ ธารีฉัตร ผู้อำนวยการสำนักงานสลากกินแบ่งรัฐบาล
6 เม.ย. 2556

พล.ต.ต.อรรถกฤษณ์ ธารีฉัตร ผู้อำนวยการสำนักงานสลากกินแบ่งรัฐบาล 
เปิดเผยถึงความคืบหน้าการจำหน่ายสลากด้วยเครื่องอัตโนมัติ (หวยออนไลน์) ว่า ทางสำนักงานสลากฯ จะอยู่ในขั้นตอนการเตรียมพร้อมที่ปฏิบัติตามคู่สัญญาที่ทำไว้กับบริษัท ล็อกซเล่ย์ จีเทค เทคโนโลยี (แอลจีที) โดยสำรวจอุปกรณ์เครื่องจำหน่ายกว่า 6,000 เครื่อง ว่ามีความพร้อมที่จะดำเนินการหรือไม่ การเชื่อมโยงระบบธนาคารสำหรับการจ่ายเงินรางวัล รวมทั้งกำหนดมาตรการที่ชัดเจนเพื่อดูแลเด็กและเยาวชนไม่ให้ไปยุ่งเกี่ยวกับการพนัน หากพร้อมที่จะดำเนินการก็จะแถลงให้ประชาชนรับรู้
ทั้งนี้ สาเหตุที่ควรต้องออกหวยออนไลน์คือ การนำรายได้จากหวยใต้ดินที่มีสูงกว่าปีละ 1 แสนล้านบาท ให้เข้ามาเป็นรายได้เข้ารัฐอย่างถูกกฎหมาย รวมถึงป้องกันผลิตภัณฑ์จากต่างประเทศและเทคโนโลยีที่เปลี่ยนแปลงมามีผลกระทบต่อสลากกินแบ่งรัฐบาลของไทย